Massoud Ashkar

Massoud «Poussy» Ashkar (arabisk: ماسعود اچکر ; født i Libanon, død 11. januar 2021 i Beirut) var en maronittisk libanesisk politiker.

Biografi
Han stod president Bashir Gemayel nær, og senere var han med på å grunnlegge Forces Libanaises (Al Qouwat al Lubnania). Under krigshandlingene i Beirut var han kjent som «Poussy», og ledet de militære operasjoner i bydelen Achrafieh mellom 1975 og 1986.

Han stilte tre ganger til valg som uavhengig kandidat til det libanesiske parlamentet, alle ganger i maronittenes valgkrets i Beirut. I 2000 stilte han som uavhengig kandidat med støtte fra motstandere av den syriske okkupasjon og dermed i opposisjon mot især Rafiq Hariri, Nabih Berri og Walid Jumblat. I 2009 og i 2018 stod han på listen til Forandrings- og Reform-blokken ledet av Den frie patriotiske strømning (التيار الوطني الحر, at-Tayyār al-Waṭanī al-Horr) grunnlagt av president Michel Aoun. Han lyktes ikke i å bli innvalgt. I 2009 var det istedet Nadim Gemayel (sønn av Bashir Gemayel) som ble valgt, som etterfølger av sin mor Solange Gemayel som var blitt valgt i 2005). Nadim Gemayel ble gjenvalgt i 2018.

Han var sterkt engasjert i sosialt arbeid.

Han ble behandlet på Rizk-sykehuset i Beirut og døde den 11. januar 2021 av covid-19.

Referanser

Libanesiske politikere
Personer etter føde- eller oppvekststed i Libanon
Dødsfall relatert til covid-19 i Libanon
Politikere ofre for covidpandemien